stanford-oval/wikipedia huggingface dataset:
ขุนศึก (บันเทิงคดี)
รางวัลที่ได้รับ

ภาพยนตร์ พ.ศ. 2519
รางวัลพระราชทานพระสุรัสวดี ตุ๊กตาทอง ภาพยนตร์ยอดเยี่ยม ปี 2519
รางวัลพระราชทานพระสุรัสวดี ตุ๊กตาทอง ผู้กำกับการแสดงยอดเยี่ยม (สักกะ จารุจินดา) ปี 2519
รางวัลพระราชทานพระสุรัสวดี ตุ๊กตาทอง ผู้สร้างฉากยอดเยี่ยม (สุพจน์ จารุจินดา) ปี 2519
การประกวดภาพยนตร์เอเชีย-แปซิฟิค ที่เมืองปูซาน ประเทศเกาหลี สาขานักแสดงดีเด่น (นัยนา ชีวานันท์) ปี 2519
การประกวดภาพยนตร์เอเชีย-แปซิฟิค สาขาเทคนิคการถ่ายภาพยอดเยี่ยม ปี 2519
ภาพยนตร์ทางโทรทัศน์ พ.ศ. 2523
รางวัลเมขลา ดาราภาพยนตร์โทรทัศน์ดีเด่น (สุเชาว์ พงษ์วิไล) ปี 2523
ละครโทรทัศน์ พ.ศ. 2538
รางวัลเมขลา ผู้แสดงประกอบชายดีเด่น (พลรัตน์ รอดรักษา) ปี 2538
รางวัลเมขลา-พิเศษ ดาวรุ่งชาย (ธนายง ว่องตระกูล) ปี 2538
รางวัลเมขลา-พิเศษ นักแสดงผู้มีมนุษยสัมพันธ์ (วิมลเรขา ศิริชัยราวรรณ) ปี 2538
ละครโทรทัศน์ พ.ศ. 2555
รางวัลนาฏราช ละครยอดเยี่ยม ปี 2555
รางวัลนาฏราช กำกับศิลป์ยอดเยี่ยม (สุดเขตร ล้วนเจริญ) ปี 2555
รางวัลนาฏราช กำกับภาพยอดเยี่ยม (ชูชาติ นันทิธัญญธาดา) ปี 2555
รางวัลนาฏราช ลำดับภาพยอดเยี่ยม (วิโรจน์ ภุมวิภาชน์) ปี 2555
รางวัลนาฏราช เครื่องแต่งกายยอดเยี่ยม (กิจจา ลาโพธิ์) ปี 2555
รางวัลโทรทัศน์ทองคำ ละครดีเด่น  ปี 2555
รางวัลโทรทัศน์ทองคำ นักแสดงนำชายดีเด่น (อธิชาติ ชุมนานนท์) ปี 2555
รางวัลโทรทัศน์ทองคำ ผู้กำกับการแสดงละครดีเด่น (อดุลย์ บุญบุตร) ปี 2555
รางวัลเมขลา ละครส่งเสริมศิลปวัฒนธรรมดีเด่นยอดนิยม ปี 2555
รางวัลพระพิฆเนศ นักแสดงชายดีเด่น (อธิชาติ ชุมนานนท์) ปี 2555
รางวัล "ราชบันฑิตยสถานสรรเสริญ" ผู้ใช้ภาษาไทยดีเด่นแห่งชาติ นักแสดงนำชาย (อธิชาติ ชุมนานนท์) ปี 2555
รางวัล "ราชบันฑิตยสถานสรรเสริญ" ผู้ใช้ภาษาไทยดีเด่นแห่งชาติ นักแสดงนำหญิง (เฌอมาลย์ บุญยศักดิ์) ปี 2555
รางวัล Drama Award 2012 ละครยอดเยี่ยม ปี 2555
รางวัล MThai Top Talk-About 2013 ละครที่ถูกกล่าวถึงมากที่สุด ปี 2556
รางวัล MThai Top Talk-About 2013 นักแสดงชายที่ถูกกล่าวถึงมากที่สุด (อธิชาติ ชุมนานนท์) ปี 2556
รางวัล International Drama Festival in Tokyo 2013 ละครต่างชาติยอดเยี่ยม ปี 2556
วัดหนองเพียร

| วัดหนองเพียร |
| --- | --- |
หลวงพ่อดำ พระพุทธรูปศักดิ์สิทธิ์คู่วัดหนองเพียร

ชื่อสามัญ: วัดหนองเพียร
ที่ตั้ง: เลขที่ 95 หมู่ที่ 2 ตำบลบางงาม อำเภอศรีประจันต์ จังหวัดสุพรรณบุรี 72140
ประเภท: วัดราษฎร์
นิกาย: มหานิกาย
ก่อตั้ง: พ.ศ. 2500
ผู้ก่อตั้ง: ราษฎร
พระประธาน: หลวงพ่อประทานโชค
พระพุทธรูปสำคัญ: หลวงพ่อดำ หลวงพ่อขาว
เจ้าอาวาส: พระครูพิพัฒน์สุวรรณาภรณ์ (วิชัย เผือกวงศ์ จนฺทโชโต)
ความพิเศษ: สถานที่ท่องเที่ยว
เวลาทำการ: 07.00 น. - 17.00 น.
กิจกรรม: - งานปิดทองไหว้พระ หลวงพ่อดำ หลวงพ่อขาว และสักการะพระธาตุเจดีย์ วันที่ 10 - 14 มกราคม ( 5 วัน 5 คืน ) - พิธีเจริญพระพุทธมนต์เพื่อความร่มเย็นของแผ่นดินไทย ณ ศาลาปฏิบัติธรรมชัยมงคล ทุกวันอังคาร เวลา 18.00 น. - 20.00 น.
 สถานีย่อยพระพุทธศาสนา
วัดหนองเพียร ตั้งอยู่เลขที่ 95 หมู่ที่ 2 ตำบลบางงาม อำเภอศรีประจันต์ จังหวัดสุพรรณบุรี 72140
เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลบางงาม อำเภอศรีประจันต์ จังหวัดสุพรรณบุรี ภาค 14 คณะสงฆ์หนกลาง
ประวัติ

วัดหนองเพียร สร้างเมื่อ พ.ศ. 2500 โดยความร่วมมือของชาวบ้านในพื้นที่ คือ บ้านหนองเพียน บ้านหนองบอน บ้านนาพุทรา บ้านลาดตะเข้ บ้านทุ่งหลวง และบ้านดอนตะกู
แต่เดิมก่อนสร้างวัด ชาวบ้านหมู่บ้านดังกล่าวต้องเดินทางไปทำบุญยังวัดซึ่งอยู่ในชุมชนใกล้เคียง คือ วัดโพธิ์ศรีเจริญ วัดวังพลับใต้ วัดเกาะ ซึ่งไม่สะดวกนัก
นายโต๊ะ ผลวงษ์ (ชาวบ้านหนองเพียน) จึงติดต่อนายคลัง นางพวง แก้วพูล ขอบริจาคที่ดินจำนวน 4 ไร่ ไม่ได้ใช้ประกอบเกษตรกรรม มีลักษณะเป็นพื้นที่ป่าละเมาะ และโป่งดินกระต่ายป่า ตั้งอยู่ที่ลำรางตะคร้อ อันเป็นจุดศูนย์กลางหมู่บ้านดังกล่าว เพื่อดำนินการสร้างวัด
โดยมีนายสาย มากเทพพงษ์ (ผู้ใหญ่บ้านหมู่ที่ 2 ต.บางงาม) เป็นตัวแทนชาวบ้านดำเนินเรื่องขออนุญาตสร้างวัด แต่ทางอำเภอและคณะสงฆ์เห็นว่าที่ดินจำนวน 4 ไร่ นั้นมีพื้นที่ไม่เพียงพอ จึงแนะนำให้หาที่ดินเพิ่ม แล้วค่อยกลับมาดำเนินเรื่องใหม่
นายโต๊ะกับนายสายจึงชักชวนชาวบ้านแผ้วถางป่าละเมาะ สร้างกุฏิแล้วนิมนต์พระสงฆ์มาจำวัด และจัดงานเทศน์มหาชาติ เรี่ยไรเงินสมทบทุนสร้างวัดและซื้อที่ดินเพิ่มเติม จากนั้นติดต่อขอซื้อที่ดินจากชาวบ้านในพื้นที่ติดกัน ซึ่งมีความยินดีขายให้ไม่แพง พอเป็นค่าธรรมเนียมที่ดิน ดังนี้ นายท้วน สุนทรวิภาต จำนวน 2 งาน นางแฉ่ม หอมขจร จำนวน 1 ไร่ นายพรม แก้วพูล จำนวน 2 ไร่ นางเต็ม อุ่นศรี จำนวน 12 ไร่ และนายพรม อุ่นศรี บริจาคจำนวน 1 ไร่ รวมเป็น 20 ไร่ 2 งานเศษ
ทางอำเภอและคณะสงฆ์เห็นว่ามีจำนวนที่ดินเพียงพอแล้วจึงอนุญาตให้สร้างวัดได้ แต่มีข้อแม้ว่าทางวัดจะต้องสร้างโรงเรียนประชาบาลให้แก่ทางราชการด้วย
หลังจากนั้นกระทรวงศึกษาธิการจึงออกประกาศอนุญาตตั้งวัด มีฐานะเป็นวัดประเภทสำนักสงฆ์ชื่อว่า "วัดหนองเพียร" เมื่อวันที่ 18 กุมภาพันธ์ พ.ศ. 2503
ชาวบ้านทำนุบำรุงและพัฒนาวัดต่อเนื่องมา โดยเฉพาะสมัยพระครูพิพัฒน์สุวรรณาภรณ์ (วิชัย เผือกวงศ์ จนฺทโชโต) เป็นเจ้าอาวาส มีการดำเนินการก่อสร้างและบูรณปฏิสังขรณ์หลายรายการ
วัดได้รับบริจาคที่ดินเพิ่มเติม ดังนี้ พ.ศ. 2529 นายทุ นางอ่อน ชาวหนองเพียน บริจาคที่ดินให้สร้างถนนสาธารณะเข้าออกวัด (ทางหลวงชนบท สุพรรณบุรี 5008) จำนวน 2 งาน พ.ศ. 2553 ชาวบ้านร่วมกันบริจาคซื้อที่ดินติดวัด จำนวน 6 ไร่ 50 ตารางวา พ.ศ. 2562 นางสาวจง บุญธรรม บริจาค 2 งาน พ.ศ. 2565 นางสาวเกณิกา สุริวงษ์ บริจาค 2 งาน พ.ศ. 2566 นายสำรวย อุ่นศรี บริจาค 1 งานเศษ ปัจจุบันมีที่ดินตั้งวัดรวมจำนวน 27 ไร่ 3 งาน 58 ตารางวาเศษ
ได้รับพระราชทานวิสุงคามสีมา เขตวิสุงคามสีมา กว้าง 25 เมตร ยาว 41 เมตร มีฐานะเป็นวัดประเภทวัดที่ได้รับพระราชทานวิสุงคามสีมา เมื่อวันที่ 10 มกราคม พ.ศ. 2528
ปัจจุบันเป็นวัดซึ่งประชาชนนิยมท่องเที่ยว เป็นสถานที่ประดิษฐาน หลวงพ่อดำ พระพุทธรูปปางมารวิชัย ศิลปะเชียงแสน สร้างด้วยวัสดุศักดิ์สิทธิ์ต่างๆ ผสมปูนปั้นเป็นองค์พระ โดย พระอาจารย์สมชาย (ฉุย หนูทอง มหิสฺสโร) พระอาจารย์ประจวบ เกิดปัญญา พระอาจารย์วิชัย เผือกวงศ์ จนฺทโชโต และชาวบ้านร่วมกันสร้างขึ้นเมื่อ พ.ศ. 2516 ประชาชนนิยมบนบานสานกล่าว แก้บนด้วยวิทยุทรานซิสเตอร์ มีความเชื่อในเรื่องความศักดิ์สิทธิ์ เป็นที่เคารพนับถือของประชาชนชาวไทยและต่างประเทศ
ต่อมา พ.ศ. 2554 พระครูพิพัฒน์สุวรรณาภรณ์ (วิชัย เผือกวงศ์ จนฺทโชโต) กับชาวบ้านร่วมกันบูรณะเศียรพระพุทธรูปสมัยอยุธยา ซึ่งมีสภาพชำรุด ดำเนินการหล่อด้วยโลหะเป็นพระพุทธรูปปางมารวิชัย แล้วนำพระเศียรเดิมบรรจุไว้ภายในพระเศียรใหม่ มีพระนามว่า หลวงพ่อขาว
ลำดับเจ้าอาวาส

ลำดับเจ้าอาวาส และผู้รักษาการแทนเจ้าอาวาสวัดหนองเพียร (เท่าที่พบข้อมูล)
| ลำดับ | รายนาม | เริ่มวาระ | สิ้นสุดวาระ | หมายเหตุ |
| --- | --- | --- | --- | --- |
| ว่าง | พระอาจารย์คำ | พ.ศ. 2500 | พ.ศ. 2505 | ผู้รักษาการแทนเจ้าอาวาส, ลาออก |
| ว่าง | พระอาจารย์ง้วน | พ.ศ. 2505 | พ.ศ. 2508 | ผู้รักษาการแทนเจ้าอาวาส |
| ว่าง | พระอาจารย์เสนาะ | พ.ศ. 2508 | พ.ศ. 2512 | ผู้รักษาการแทนเจ้าอาวาส |
| ว่าง | พระอาจารย์จรูญ | พ.ศ. 2512 | พ.ศ. 2513 | ผู้รักษาการแทนเจ้าอาวาส, ครั้งที่ 1 |
| ว่าง | พระอาจารย์วิเศษ เขมวํโส | พ.ศ. 2513 | พ.ศ. 2514 | ผู้รักษาการแทนเจ้าอาวาส |
| ว่าง | พระอาจารย์สมชาย (ฉุย หนูทอง มหิสฺสโร) | พ.ศ. 2514 | พ.ศ. 2520 | ผู้รักษาการแทนเจ้าอาวาส, ลาสิกขา |
| ว่าง | พระอาจารย์จรูญ | พ.ศ. 2520 | พ.ศ. 2521 | ผู้รักษาการแทนเจ้าอาวาส, ครั้งที่ 2 |
| ว่าง | พระอาจารย์พร้อย | พ.ศ. 2521 | พ.ศ. 2522 | ผู้รักษาการแทนเจ้าอาวาส |
| ว่าง | พระอาจารย์โต๊ะ ผลวงษ์ | พ.ศ. 2522 | พ.ศ. 2523 | ผู้รักษาการแทนเจ้าอาวาส, ลาสิกขา |
| 1 | พระครูพิพัฒน์สุวรรณาภรณ์ (วิชัย เผือกวงศ์ จนฺทโชโต) | พ.ศ. 2523 | พ.ศ. 2523 | ผู้รักษาการแทนเจ้าอาวาส |
| 1 | พระครูพิพัฒน์สุวรรณาภรณ์ (วิชัย เผือกวงศ์ จนฺทโชโต) | พ.ศ. 2523 | - | เจ้าอาวาส, ปัจจุบัน |
ปูชนียวัตถุ และปูชนียสถาน

วิหารหลวงพ่อดำ ในอดีต
หลวงพ่อดำ ในอดีต
หลวงพ่อดำ ในอดีต
หลวงพ่อดำ ในปัจจุบัน
หลวงพ่อดำ วัดหนองเพียร
หลวงพ่อดำ วัดหนองเพียร
หลวงพ่อดำ วัดหนองเพียร
หลวงพ่อดำ วัดหนองเพียร
อาคาร เสนาสนะ

ประกอบด้วย
กุฏิ จำนวน 6 หลัง หลังแรกเริ่มสร้างเมื่อ พ.ศ. 2500 ต่อเนื่องมากระทั่งหลังสุดท้ายสร้างเมื่อ พ.ศ. 2525
หอสวดมนต์ สร้างเมื่อ พ.ศ. 2505 แล้วเสร็จ พ.ศ. 2507
ศาลาการเปรียญ (ศาลาปฏิบัติธรรมชัยมงคล) เริ่มสร้างเมื่อราว พ.ศ. 2511 - 2512 ต่อเนื่องมายังไม่แล้วเสร็จ กระทั่งได้รับการอุปถัมภ์โดย พระครูวรนาถรังษี (ปุย ปุญฺญสิริ) แล้วเสร็จและทำพิธียกช่อฟ้าเมื่อ พ.ศ. 2521
เมรุ สร้างเมื่อ พ.ศ. 2522 แล้วเสร็จ พ.ศ. 2524
อุโบสถ สร้างเมื่อ พ.ศ. 2527 ได้รับการอุปถัมภ์โดย พระครูศรีคณานุรักษ์ (สม คงฺคสุวณฺโณ) แล้วเสร็จ พ.ศ.2529
หอระฆัง สร้างเมื่อ พ.ศ. 2529
หอกลอง สร้างเมื่อ พ.ศ. 2538
วิหารหลวงพ่อดำ สร้างเมื่อ พ.ศ. 2540 แล้วเสร็จ พ.ศ. 2541
กำแพงแก้วอุโบสถ สร้างเมื่อ พ.ศ. 2546 แล้วเสร็จ พ.ศ. 2547
พระธาตุเจดีย์ศรีสุวรรณประชารังสรร สร้างเมื่อ พ.ศ. 2549 แล้วเสร็จ พ.ศ. 2550
ซุ้มประตูวัด สร้างเมื่อ พ.ศ. 2555 แล้วเสร็จ พ.ศ. 2556
วิหารหลวงพ่อขาว สร้างเมื่อ พ.ศ. 2557 แล้วเสร็จ พ.ศ. 2558
อาคารอเนกประสงค์ ศาลาชัยมงคล 1 สร้างเมื่อ พ.ศ. 2558
อาคารอเนกประสงค์ ศาลาชัยมงคล 2 สร้างเมื่อ พ.ศ. 2559
ห้องน้ำ - สุขา ระดับ 5 ดาว จำนวน 20 ห้อง ที่ศาลาชัยมงคล 1 สร้างเมื่อ พ.ศ. 2559
อาคารที่พักผู้ปฏิบัติธรรม สร้างเมื่อ พ.ศ. 2565 ได้รับการอุปถัมภ์โดย พระครูสุวรรณธรรมานุยุต (สมบุญ ปิยธมฺโม) แล้วเสร็จ พ.ศ. 2566
เทศกาล และงานประจำปี

พิธีสะเดาะเคราะห์ เสริมดวงชะตา และทำบุญวันขึ้นปีใหม่ วันที่ 1 มกราคม
งานปิดทองไหว้พระ หลวงพ่อดำ หลวงพ่อขาว สักการะพระธาตุเจดีย์ศรีสุวรรณประชารังสรร วันที่ 10 - 14 มกราคม ( 5 วัน 5 คืน)
พิธีทำบุญอายุวัฒนมงคล พระครูพิพัฒน์สุวรรณาภรณ์ (วิชัย เผือกวงศ์ จนฺทโชโต) วันที่ 13 มกราคม
พิธีสรงน้ำพระ และเปลี่ยนผ้าห่มพระธาตุเจดีย์ศรีสุวรรณประชารังสรร ช่วงเทศกาลสงกรานต์ วันที่ 15 เมษายน
ประเพณีตักบาตรเทโวโรหณะ วันแรม 1 ค่ำ เดือน 11 (ออกพรรษา)
งานบุญบวชเนกขัมมะ (บวชชีพราหมณ์) และสวดมนต์ข้ามปี วันที่ 30 ธันวาคม - 1มกราคม (ส่งท้ายปีเก่า ต้อนรับปีใหม่)
พิธีเจริญพระพุทธมนต์เพื่อความร่มเย็นของแผ่นดินไทย ณ ศาลาปฏิบัติธรรมชัยมงคล ทุกวันอังคาร เวลา 18.00 น. - 20.00 น.
มาสค์ไรเดอร์วิซาร์ด

มาสค์ไรเดอร์วิซาร์ด (ญี่ปุ่น: 仮面ライダーウィザード; โรมาจิ: Kamen Raidā Wizard) เป็นชื่อของละครชุดโทคุซัทสึของซีรีส์มาสค์ไรเดอร์ ออกอากาศครั้งแรกเมื่อวันที่  2 กันยายน ค.ศ. 2012 จนถึงวันที่ 29 กันยายน ค.ศ. 2013 ออกอากาศทุกวันอาทิตย์เวลา 8:00 - 8:30 น. ทางทีวีอาซาฮิ มีจำนวนตอนทั้งหมด 53 ตอน
เนื้อเรื่อง

มีการรับแจ้งว่ามีการทำร้ายร่างกายในโกดังแห่งหนึ่ง ตำรวจนักสืบสาวไดมง รินโกะ ตรงไปยังที่เกิดเหตุ พร้อมกับพบว่าสิ่งที่เป็นต้นเหตุนั้น ไม่ใช่มนุษย์ แต่เป็นปีศาจที่เรียกว่า แฟนธอม ก่อนจะถูกทำร้าย ปรากฏร่างของเด็กหนุ่มผู้หนึ่งชื่อว่า โชมะ ฮารูโตะ ผู้มาพร้อมกระสุนเงิน ที่สามารถทำร้ายแฟนธอมได้ ก่อนจะแปลงร่างเป็นมาสค์ไรเดอร์วิซาร์ด จัดการกับแฟนธ่อม และช่วยชีวิ รินโกะ ผู้ซึ่งเป็นเกตได้สำเร็จ
มาสค์ไรเดอร์ > มาสค์ไรเดอร์วิซาร์ด

ร่างแปลงของโซมะ ฮารุโตะ ที่แปลงร่างด้วยวิซาร์ดริงก์ผ่านไปยังวิซาร์ดไดรเวอร์ เป็นจอมเวทย์ที่มีพลังธาตุต่างๆ จากแหวน ตามลักษณะและสถานการณ์ที่แตกต่างออกไป สัตว์ที่เป็นสัญลักษณ์ของวิซาร์ดคือ มังกร โดยแฟนธอมเรียกวิซาร์ดว่า จอมเวทย์แห่งแหวน
มาสค์ไรเดอร์ > มาสค์ไรเดอร์วิซาร์ด > วิซาร์ดริงก์ของมาสค์ไรเดอร์วิซาร์ด

ไอเท็มขุมพลังหลักของมาสค์ไรเดอร์วิซาร์ด มีลักษณะรูปร่างเป็นแหวน โดยใช้ไปยังวิซาร์ดไดรเวอร์ ถูกสร้างมาจากหินเวทย์ ซึ่งผู้สร้างแหวนให้กับฮารุโตะเพื่อใช้ในการแปลงร่างนั้นคือ วาชิมะ ชิเงรุ
มาสค์ไรเดอร์ > มาสค์ไรเดอร์วิซาร์ด > วิซาร์ดริงก์ของมาสค์ไรเดอร์วิซาร์ด > แหวนสำหรับแปลงร่าง

มีลักษณะรูปแบบเป็นแหวนเพชร โดยแหวนแต่ละวงมีลักษณะเป็นหน้าของวิซาร์ดหลากสี ส่วนหินเวทย์ที่สร้างมานั้นได้รับการปกป้องด้วยกระบังหน้าป้องกันที่เรียกว่าไวเซอร์บิซาเนล โดยปกติสวมบนนิ้วกลางของมือซ้ายเพื่อใช้ในการแปลงร่าง
มาสค์ไรเดอร์ > มาสค์ไรเดอร์วิซาร์ด > วิซาร์ดริงก์ของมาสค์ไรเดอร์วิซาร์ด > แหวนสำหรับเวทมนตร์

มีลักษณะรูปแบบเป็นแหวนเม็ดกลม ใช้ในการโจมตีด้วยเวทมนตร์รูปแบบต่างๆ  มีจุดเด่นที่ตัวหินเวทย์เป็นสีส้มและสลักรูปรูปมังกรในลักษณะต่างๆ ยกเว้นพลามอนสเตอร์ที่เป็นสีแยก และใช้งานตรงมือขวา
มาสค์ไรเดอร์ > มาสค์ไรเดอร์บีสต์

ร่างแปลงของ นิโต โคสุเกะ ที่ใช้บีสต์ไดรเวอร์ด้วยพลังบีสต์ริงก์ในการแปลงร่าง เป็นจอมเวทย์ที่ใช้พลังจากสัตว์ชนิดต่างๆ ตามลักษณะและสถานการณ์ที่แตกต่างออกไป แต่การเปลี่ยนสไตล์ของบีสต์จะเป็นเพียงการเปลี่ยนเกราะไหล่และผ้าคลุมที่หัวไหล่ข้างขวาเท่านั้น พลังเวทย์ของบีสต์ได้มาจากการกำจัดแฟนธอม เฉกเช่นเดียวกับสัตว์ที่ต้องล่าอาหาร สัตว์ที่เป็นสัญลักษณ์ของบีสต์คือ คิไมรา
มาสค์ไรเดอร์ > มาสค์ไรเดอร์บีสต์ > มาสค์ไรเดอร์บีสต์ไฮเปอร์

ร่างที่ใช้ไฮเปอร์วิซาร์ดริงก์ในการแปลงร่าง เพิ่มพลังของบีสต์ เกิดจากการใช้ ทำให้ เกราะลำตัวเชสรังก์ จะเปลี่ยนเป็น คิไมรังก์เชล, หน้ากากของบีสต์ พรีเดโทรี่ฟูด เป็น ไฮเปอร์ฟูด และสามารถโจมตีรูปแบบการยิงเป็นหลัก
มาสค์ไรเดอร์ > มาสค์ไรเดอร์บีสต์ > วิซาร์ดริงก์ของมาสค์ไรเดอร์บีสต์

วิซาร์ดริงก์ของมาสค์ไรเดอร์บีสต์การใช้งานจะแตกต่างกับวิซาร์ดริงก์ของวิซาร์ดโดยการใช้วิซาร์ดริงก์ของบีสต์นั้นติดตั้งไปยังริงก์สล็อตบนบีสต์ไดรเวอร์ ทำให้พลังเวทมนตร์ที่อยู่ในแหวนถูกปล่อยออกมาและสามารถใช้เวทมนตร์ต่างๆ ได้
แหวนของบีสต์ถูกสร้างขึ้นในยุคเวทมนตร์ที่เจริญรุ่งเรืองจากสมัยโบราณ ไม่ระบุรายละเอียดผู้สร้าง ยกเว้นไฮเปอร์วิซาร์ดริงก์ที่นิโต โคสุเกะ ขุดออกมาในซากปรักหักพังพร้อมกับสร้างขึ้นมา
ทั้งนี้มาสค์ไรเดอร์วิซาร์ดสามารถใช้งานแหวนของบีสต์บางวงได้แต่เวทมนตร์ที่แตกต่างกันกับบีสต์ที่ใช้งาน แต่ทว่าบีสต์กลับไม่สามารถใช้แหวนของวิซาร์ดได้เนื่องจากรูปร่างแหวนไม่ตรงกับริงก์สล็อต
มาสค์ไรเดอร์ > รายชื่อข้อมูลจำเพาะของมาสค์ไรเดอร์

| มาสค์ไรเดอร์ | สไตล์ | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- | --- |
| วิซาร์ด | เฟลมสไตล์ | 198 ซม. | 90 กก. | 4.5 ตัน | 7.3 ตัน | 35 เมตร | 5 วินาที |
| วิซาร์ด | วอเตอร์สไตล์ | 198 ซม. | 90 กก. | 4.1 ตัน | 6.5 ตัน | 30 เมตร | 4.7 วินาที |
| วิซาร์ด | เฮอร์ริเคนสไตล์ | 198 ซม. | 90 กก. | 3.7 ตัน | 6.1 ตัน | 40 เมตร | 4.2 วินาที |
| วิซาร์ด | แลนด์สไตล์ | 198 ซม. | 90 กก. | 4.9 ตัน | 8.7 ตัน | 28 เมตร | 5.9 วินาที |
| วิซาร์ด | เฟลมดราก้อน | 205 ซม. | 95 กก. | 6.7 ตัน | 10.9 ตัน | 35 เมตร | 5 วินาที |
| วิซาร์ด | วอเตอร์ดราก้อน | 205 ซม. | 95 กก. | 5.7 ตัน | 8.4 ตัน | 30 เมตร | 4.7 วินาที |
| วิซาร์ด | เฮอร์ริเคนดราก้อน | 205 ซม. | 95 กก. | 5 ตัน | 8.1 ตัน | 42 เมตร | 4.2 วินาที |
| วิซาร์ด | แลนด์ดราก้อน | 205 ซม. | 95 กก. | 7.4 ตัน | 13 ตัน | 25 เมตร | 5.9 วินาที |
| วิซาร์ด | ออลดราก้อน | 205 ซม. | 115 กก. | 14.8 ตัน | 26 ตัน | 42 เมตร | 4.2 วินาที |
| วิซาร์ด | อินฟินิตี้ดราก้อน | 202 ซม. | 96 กก. | 8 ตัน | 11.3 ตัน | 32 เมตร | 5 วินาที |
| บีสต์ | ร่างพื้นฐาน | 198 ซม. | 94 กก. | 5.3 ตัน | 7.5 ตัน | 31 เมตร | 4.6 วินาที |
| บีสต์ | ไฮเปอร์ | 208 ซม. | 99 ซม. | 12 ตัน | 20.3 ตัน | 30 เมตร | 4.5 วินาที |
| จอมเวทขาว | จอมเวทขาว | 208 ซม. | 85 กก. | 7.4 ตัน | 9.3 ตัน | 30 เมตร | 4.7 วินาที |
| เมจ | เมจ | 195 ซม. | 80 ซม. | 2 ตัน | 3.2 ตัน | 12 เมตร | 7 วินาที |
พลามอนสเตอร์

พลามอนสเตอร์ (プラモンスター) คือ มอนสเตอร์รูปแบบพลาโมเดล  โดยปกติจะอยู่ในรูปแบบพลาโมเดล เมื่อทำการเรียกด้วยวิซาร์ดริงก์ จะทำให้พลาโมเดลกลายสภาพเป็นมอนสเตอร์ขึ้นมา มักใช้เป็นผู้ช่วยในภารกิจต่างๆ ทั้งการจับความเคลื่อนไหว หรือ ช่วยเหลือวิซาร์ดในด้านต่างๆ มีความสามารถพื้นฐานในการเหาะบนอากาศ
| พลามอนสเตอร์ | เจ้าของ | ความยาว | ความกว้าง | ความสูง | น้ำหนัก | ความเร็วสูงสุด |
| --- | --- | --- | --- | --- | --- | --- |
| เรดการูด้า | มาสค์ไรเดอร์วิซาร์ด | 104 มม. | 145 มม. | 121 มม. | 212 กรัม | ประมาณ 14 กม. / ชม. (การบิน) |
| บลูยูนิคอร์น | มาสค์ไรเดอร์วิซาร์ด | 173 มม. | 64 มม. | 167 มม. | 263 กรัม | ประมาณ 30 กม. / ชม. (การวิ่ง) |
| เยลโล่คราเคน | มาสค์ไรเดอร์วิซาร์ด | 130 มม. | 140 มม. | 110 มม. | 220 กรัม | ประมาณ 2 กม. / ชม. (ในพื้นดิน) ประมาณ 10 กม. / ชม. (ในน้ำ) |
| ไวโอเล็ตโกเลม | มาสค์ไรเดอร์วิซาร์ด | 128 มม. | 120 มม. | 101 มม. | 260 กรัม | ประมาณ 6 กม. / ชม. (การเดิน) |
| กรีนกริฟฟอน | มาสค์ไรเดอร์บีสต์ | 164 มม. | 175 มม. | 100 มม. | 230 กรัม | ประมาณ 25 กม. / ชม. (การบิน) ประมาณ 12 กม. / ชม. (การเดิน) |
| แบล็คเคลเบรอส | จอมเวทขาว | 125 มม. | 85 มม. | 60 มม. | 200 กรัม | ประมาณ 45 กม. / ชม. (การวิ่ง) |
| ไวท์การูด้า | จอมเวทขาว | 104 มม. | 145 มม. | 121 มม. | 212 กรัม | ประมาณ 14 กม. / ชม. (การบิน) |
แฟนธอม

อสูรที่ถือกำเนิดมาจากมนุษย์ที่มาจากความสิ้นหวัง
ข้อมูล
ข้อมูล
ข้อมูล
ข้อมูล
ข้อมูล
เพลงประกอบ

Life is SHOW TIME
ขับร้องโดย - คิริวอิน โช from Golden Bomber
Mystic Liquid
ขับร้องโดย - Kamen Rider GIRLS
Last Engage
ขับร้องโดย - Kamen Rider GIRLS
Blessed Wind
ขับร้องโดย - RIDER CHIPS
Strength Of The Earth
ขับร้องโดย - RIDER CHIPS
Just The Beginning
ขับร้องโดย - Kamen Rider GIRLS
BEASTBITE
ขับร้องโดย - RIDER CHIPS
Missing Piece
ขับร้องโดย - Kamen Rider GIRLS
รายชื่อตอน

รายชื่อตอนของ มาสค์ไรเดอร์ วิซาร์ด จะกำกับแฟนธ่อมและเกสต์ประจำตอนพร้อมชื่อนักแสดง
"จอมเวทย์ธำมรงค์" (指輪の魔法使い)
"อยากเป็นจอมเวทย์" (魔法使いになりたい)
"แปลงร่าง! ถ่ายทอดสด" (変身！生中継)
"ตุ๊กตากับนักเปียโน" (人形とピアニスト) เกต: ทาคางิ เอย์ซากุ (แสดงโดย: ซาโตะ ฮิซาโนริ)
"การแข่งขันแห่งการต่อสู้" (決戦のコンクール)
"ดอกไม้ที่งดงามนั้น" (キレイな花には) เกต: คาวาซากิ มานามิ (แสดงโดย: มัตสึโมโตะ วาคานะ)
"ต้นเหตุที่ความทรงจำที่ถูกช่วงชิง" (思い出を買うために)
"พลอยเวทย์เม็ดใหม่" (新たな魔宝石) เกต: อิโตะ ฮิโรกิ (แสดงโดย: ทาเคดะ คาสึโตะ)
"มังกรคำราม" (ドラゴンの叫び)
"หน่วยงานความมั่นคงแห่งชาติสาขา 0" (国家安全局０課) เกต: คาตายามะ นาโอกิ (แสดงโดย: คุวาชิโระ ทาคาอากิ)
"คำสัญญาที่ต้องปกป้องจนถึงที่สุด" (守り抜く約束)
"ร้านขนมโบราณแห่งความหวัง" (希望の和菓子) เกต: มัตสึกิ โชโซว (แสดงโดย: ซุวะ ทาโร่)
"ผู้สืบทอดในอุดมคติ" (夢を継ぐ者)
"การกลับมาของผู้กำกับภาพยนตร์" (帰って来た映画監督) เกต: มานะกะ จิซุรุ (แสดงโดย: อิจิมิเนะ อันนะ)
"ฉากจบในฉากสุดท้ายนั้นคือ" (ラストシーンの後は)
"คริสต์มาสแห่งปาฏิหาริย์ " (クリスマスの奇跡) เกต: ทาสึโระ (แสดงโดย: โนบุยามะ โทชิฮิโระ)
"จอมเวทย์อีกคนหนึ่ง" (もう一人の魔法使い)
"กัดกินพลังเวทย์" (魔力が食事) เกต: โออิคาวะ ฮิโรชิ (แสดงโดย: อิเคดะ มาซาโนริ)
"ชีวิตในวันนี้ , ชีวิตในวันพรุ่งนี้"(今日の命、明日の命)
"เข้าใกล้ความจริง" (近づく真相) เกต: อาราอิ ชิโฮะ (แสดงโดย: ฟุคายะ ยูริกะ) , ฟุชิตะ ยูโกะ (แสดงโดย: อาซึมิ)
"การร่ายรำอย่างอึกทึกของเหล่ามังกร" (ドラゴンたちの乱舞)
"ความเกี้ยวกราดของฟินิกซ์" (不死鳥の暴走)
"การปะทะ" (決戦)
"คุณย่าของจอมเวทย์" (魔法使いの祖母) เกต: นิโตะ โทชิเอะ (แสดงโดย: ยามากุจิ คาริน)
"ตัวเลือกแห่งชีวิต" (命の選択)
"แทรกซึมงานวัฒนธรรมโรงเรียน" (学園潜入) เกต: อินาโมริ มิซะ (แสดงโดย: นาคายามะ เอรินะ) , เอรินะ (แสดงโดย: ยู ริชิกะ)
"พี่สาว กับ น้องสาว" (姉と妹)
"เข็มขัดที่ถูกขโมย" (盗まれたベルト) เกต: นาคาโมโตะ โอซามุ (แสดงโดย: อาริโซโนะ โยชิกิ)
"บีสต์ที่ได้รับการวิวัฒนาการ" (進化する野獣)
"วันที่เวทมนตร์สาปสูญ" (魔法の消える日)
"น้ำตา" (涙)
"งานพาร์ทไทม์อันตราย" (危険なアルバイト) เกต: สึจิยะ มาซานากะ (แสดงโดย: มัตสึซาวะ สุกุรุ)
"สิ่งที่ซื้อไม่ได้ด้วยเงิน" (金で買えないモノ)
"ความพ่ายแพ้ของนางแบบยอดนิยม" (人気モデルの裏側) เกต: ชิมิสุ จิอากิ (แสดงโดย: อารากิ ยูโกะ)
"ตัวตนอีกด้านของโซระ" (空の向こう側)
"การบอกเล่าผ่านนกขุนทอง" (九官鳥は語る) เกต: เนโมโตะ คาสุโนริ (แสดงโดย: ฮิราตะ มิโนรุ)
"สิ้นหวัง! ผู้ดำรงตำแหน่งเจรจาฝ่าย" (絶望！ 指名手配)
"ความหวังที่ถูกแย่งชิง" (奪った希望) เกต: ชิโนซากิ คาสึยะ (แสดงโดย: คิชิดะ ทัตสึยะ)
"ร้างราสนามฟุตบอล" (ピッチの忘れ物)
"ลงมือขี่จักรยาน" (自転車に乗りたい)
"ชะตากรรมเหล่าจอมเวทย์" (魔法使いは運命)
"หมู่บ้านนิทานธำมรงค์" (指輪の小説家) เกต: ไซองจิ มาซาฟุมิ (แสดงโดย: ซูนากะ เคย์)
"ความลับของจอมเวทย์ขาว" (白い魔法使いの秘密)
"ของดูต่างหน้าของลูกชาย" (息子の形見は) เกต: คุมาไก โยชิคาสึ (แสดงโดย: ยามาซากิ กินโนโจว)
"รอยยิ้มที่หน้าอก" (笑顔は胸に)
"ความทรงจำที่แหลกสลาย" (ひび割れた思い)
"ความจริงของไวส์แมน" (ワイズマンの真実)
"ศิลานักปราชญ์" (賢者の石)
"ก่อนเริ่มพิธีซาบาร์ท" (サバトの幕開け)
"ไม่มีอะไรที่มากกว่า" (大切なものは)
"ความหวังสุดท้าย" (最後の希望)
"ธำมรงค์แห่งมาสค์ไรเดอร์" (仮面ライダーの指輪)
"ตำนานไม่รู้จบ" (終わらない物語)
การออกอากาศ

มาสค์ไรเดอร์วิซาร์ด ออกอากาศทุกวันอาทิตย์เวลา 8:00 - 8:30 น. ทางทีวีอาซาฮิ ออกอากาศครั้งแรกเมื่อวันที่ 2 กันยายน ค.ศ. 2012 จนถึงวันที่ 29 กันยายน ค.ศ. 2013
ในส่วนประเทศไทย บริษัท ดรีม เอกซ์เพรส (เดกซ์) จำกัด เป็นผู้ที่ถือลิขสิทธิ์และได้จัดจำหน่ายในรูปแบบวีซีดี และได้มีการออกอากาศทางสถานีโทรทัศน์ดิจิทัลช่องเวิร์คพอยท์ หมายเลข 23 ออกอากาศเมื่อวันที่ 1 สิงหาคม พ.ศ. 2558 ออกอากาศทุกวันเสาร์ เวลา 08.00 น.
แหล่งข้อมูลอื่น

เว็บไซต์อย่างเป็นทางการของโตเอะ
เว็บไซต์อย่างเป็นทางการของทีวีอาซาฮิ
อูร์

อูร์ (Ur  /ʊr/ หรือ /ɜːr/ ) เป็นนครรัฐของชาวสุเมเรียนที่สำคัญในเมโสโปเตเมียโบราณ ปัจจุบันตั้งอยู่ที่บริเวณ เตลเอล-มูกัยยาร์ (Tell el-Muqayyar) ( อาหรับ: تَلّ ٱلْمُقَيَّر, แปลตรงตัว 'มูนดินแห่งยางมะตอย') ในเขตผู้ว่าการษีกอร ทางตอนใต้ของประเทศอิรัก แม้ว่าครั้งหนึ่งเมืองอูร์เคยเป็นเมืองชายฝั่งทะเลใกล้ปากแม่น้ำยูเฟรทีส บริเวณอ่าวเปอร์เซีย แต่แนวชายฝั่งได้เปลี่ยนไปแล้ว และปัจจุบันเมืองนี้ตั้งอยู่ในพื้นที่ตอนในของแผ่นดิน ทางใต้ของแม่น้ำยูเฟรทีสมีระยะห่าง 16 กม. (10 ไมล์) จากอันนาศิรียะฮ์ ในประเทศอิรักในปัจจุบัน เมืองนี้มีอายุตั้งแต่สมัยอูเบด ป. 3800 BC และมีบันทึกทางประวัติศาสตร์ เป็นลายลักษณ์อักษรว่าเป็นนครรัฐตั้งแต่ศตวรรษที่ 26 ก่อนคริสตกาล
จุดผ่านแดนถาวรบ้านห้วยโก๋น

|  จุดผ่านแดนถาวรบ้านห้วยโก๋น |
| --- | --- |
ด่านพรมแดนบ้านห้วยโก๋น มองผ่านจากด่านไปยังฝั่งลาว
thพื้นที่พรมแดนไทย (ซ้ายล่าง) และลาว (ขวาบน)
ที่ตั้ง
ประเทศ:  ไทย,  ลาว
ที่ตั้ง:   หมู่ที่ 1 ตำบลห้วยโก๋น อำเภอเฉลิมพระเกียรติ จังหวัดน่าน   ทางหลวงเอเชียสาย 13  ฝั่งไทย  ทล.101 กม.ที่ 505+853  ฝั่งลาว  ถนนหมายเลข 2W 
พิกัด: 19°35′47″N 101°05′11″E﻿ / ﻿19.5963°N 101.0864°E﻿ / 19.5963; 101.0864
รายละเอียด
เปิดทำการ: พ.ศ. 2537
ดำเนินการโดย:  • กรมศุลกากร  • สำนักงานตรวจคนเข้าเมือง
เป็นของ: องค์การบริหารส่วนตำบลห้วยโก๋น
ประเภท: จุดผ่านแดนถาวร
จุดผ่านแดนถาวรบ้านห้วยโก๋น หรือ ด่านพรมแดนห้วยโก๋น–น้ำเงิน เป็นจุดผ่านแดนระหว่างประเทศไทยกับประเทศลาว ตั้งอยู่ที่หมู่ที่ 1 ตำบลห้วยโก๋น อำเภอเฉลิมพระเกียรติ จังหวัดน่าน ห่างจากตัวจังหวัดน่านประมาณ 140 กิโลเมตร ตามทางหลวงแผ่นดินหมายเลข 101
ประวัติ

ด่านถาวรบ้านห้วยโก๋น แรกเริ่มจัดตั้งเป็นจุดผ่านแดนถาวรตามประกาศกระทรวงมหาดไทย ลงวันที่ 9  สิงหาคม พ.ศ. 2537 โดยมีพิธีเปิดอย่างเป็นทางการเมื่อวันที่  20  พฤศจิกายน  พ.ศ. 2537 ซึ่งในขณะนั้นด่านห้วยโก๋น ประเทศไทยมีฐานะเป็นด่านสากล แต่ด่านเมืองเงิน แขวงไชยบุรี เป็นด่านในระดับท้องถิ่น จึงมีปัญหาในการเข้าออกผ่านแดนของชาวต่างชาติ
ต่อมาในปี พ.ศ. 2546 องค์การบริหารส่วนจังหวัดน่านได้ทำการก่อสร้างอาคารร้านค้า ถนน ตลาดการค้าชายแดนไทย–ลาว และซุ้มประตูด้วยงบประมาณ  28  ล้านบาทเศษ  บนพื้นที่ก่อสร้างประมาณ 19  ไร่    และในปีงบประมาณ 2550 องค์การบริหารส่วนจังหวัดน่านได้จัดสรรงบประมาณจากจังหวัดน่าน  ก่อสร้างอาคารและระบบสาธารณูปโภคสาธารณูปการเพิ่มเติมอีกประมาณ 10 ล้านบาท โดยมีองค์การบริหารส่วนตำบลห้วยโก๋นเป็นหน่วยงานรับผิดชอบดูแล และเมื่อวันที่ 21 ธันวาคม พ.ศ. 2551 ได้รับการยกระดับเป็นด่านสากลห้วยโก๋น-น้ำเงิน จนถึงปัจจุบัน
เวลาเปิดทำการ

เปิดทำการทุกวัน ตั้งแต่เวลา 08.00–20.00 น. นอกจากนี้ในทุกวันเสาร์เวลา 08.00–12.00 น. จะมีการซื้อขายแลกเปลี่ยนสินค้าระหว่างประชาชนชาวไทยกับประชาชนชาวลาว
การเดินทาง

ใช้ทางหลวงแผ่นดินหมายเลข 101 ระยะทางประมาณ 140 กิโลเมตร จากตัวจังหวัดน่าน นอกจากนี้ยังสามารถเดินทางไปยังเมืองสำคัญทางภาคเหนือของประเทศลาวได้ เช่น เมืองไชยบุรี แขวงไชยบุรี ตามทางหลวงหมายเลข 4 ระยะทางประมาณ 130 กิโลเมตร เมืองหลวงพระบาง แขวงหลวงพระบาง ระยะทางประมาณ 230 กิโลเมตร และเมืองไซ แขวงอุดมไซ ตามทางหลวงหมายเลข 2W ระยะทางประมาณ 200 กิโลเมตร
ข้อมูลพื้นฐานและการพัฒนา

สินค้าที่ซื้อขายแลกเปลี่ยนจากประเทศประเทศลาว ที่สำคัญได้แก่ สินค้าด้านการเกษตร ข้าว พืชผัก หอม กระเทียม และของป่า ส่วนสินค้าจากประเทศไทย ที่สำคัญได้แก่ สิ่งของเครื่องใช้ เสื้อผ้า เครื่องใช้ไฟฟ้า และน้ำมันเชื้อเพลิง
เนื่องจากด่านสากลห้วยโก๋น-น้ำเงินมีความสำคัญในส่วนของการเป็นประตูการค้าและการทำธุรกิจที่สำคัญในการค้าขาย  การแลกเปลี่ยนสินค้า การท่องเที่ยว และการติดต่อประสานงานระหว่างประเทศ ดังนั้นจึงได้มีโครงการพัฒนาเส้นทางการคมนาคมจากเมืองเงิน แขวงไชยบุรี ถึงเมืองปากแบ่ง แขวงอุดมไซ ระยะทาง 53 กิโลเมตร งบประมาณ 840  ล้านบาท โดยก่อสร้างแล้วเสร็จในปี พ.ศ. 2553 จากความช่วยเหลือจากรัฐบาลไทย นอกจากด่านถาวรห้วยโก๋น-น้ำเงินแล้ว ช่องภูดู่ จังหวัดอุตรดิตถ์ ก็ได้ยกฐานะขึ้นเป็นด่านถาวรนับเป็นด่านที่ 2 ที่ไทยยกระดับขึ้นที่ติดต่อกับแขวงไชยบุรี ประเทศลาว
พ.ศ. 1996

| --- | --- |
ศตวรรษ::  14  15  16
ปี::  1993  1994  1995  1996  1997  1998  1999
| --- | --- |
ปฏิทินสุริยคติไทย: 1996
ปฏิทินกริกอเรียน: 1453 MCDLIII
Ab urbe condita: 2206
ปฏิทินอาร์มีเนีย: 902 ԹՎ ՋԲ
ปฏิทินอัสซีเรีย: 6203
ปฏิทินบาไฮ: −391 – −390
ปฏิทินเบงกอล: 860
ปฏิทินเบอร์เบอร์: 2403
ปีในรัชกาลอังกฤษ: 31 Hen. 6 – 32 Hen. 6
พุทธศักราช: 1997
ปฏิทินพม่า: 815
ปฏิทินไบแซนไทน์: 6961–6962
ปฏิทินจีน: 壬申年 (วอกธาตุน้ำ) 4149 หรือ 4089     — ถึง — 癸酉年 (ระกาธาตุน้ำ) 4150 หรือ 4090
ปฏิทินคอปติก: 1169–1170
ปฏิทินดิสคอร์เดีย: 2619
ปฏิทินเอธิโอเปีย: 1445–1446
ปฏิทินฮีบรู: 5213–5214
ปฏิทินฮินดู: 
 - วิกรมสมวัต: 1509–1510
 - ศกสมวัต: 1375–1376
 - กลียุค: 4554–4555
ปฏิทินโฮโลซีน: 11453
ปฏิทินอิกโบ: 453–454
ปฏิทินอิหร่าน: 831–832
ปฏิทินอิสลาม: 856–857
ปฏิทินญี่ปุ่น: Kyōtoku 2 (享徳２年)
ปฏิทินจูเช: N/A
ปฏิทินจูเลียน: 1453 MCDLIII
ปฏิทินเกาหลี: 3786
ปฏิทินหมินกั๋ว: 459 ก่อน ROC 民前459年
กล่องนี้:  ดู คุย แก้
พุทธศักราช 1996 ใกล้เคียงกับ
เมษายน ค.ศ. 1453 - มีนาคม ค.ศ. 1454
ค.ศ. 1453 เป็นปีปกติสุรทินที่วันแรกเป็นวันจันทร์ตามปฏิทินจูเลียน
ค.ศ. 1454 เป็นปีปกติสุรทินที่วันแรกเป็นวันอังคารตามปฏิทินจูเลียน
มหาศักราช 1375
ปีระกา เบญจศก จุลศักราช 815 (วันที่ 29 มีนาคม เป็นวันเถลิงศก)
ผู้นำ

อาณาจักรอยุธยา: สมเด็จพระบรมไตรโลกนาถ (พ.ศ. 1991-2031)
อาณาจักรล้านนา: พระเจ้าติโลกราช (พ.ศ. 1984-2030)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1996
เหตุการณ์

29 พฤษภาคม - การล่มสลายของเมืองคอนสแตนติโนเปิลด้วยเงื้อมมือของกองทัพจักรวรรดิออตโตมัน ภายใต้การนำทัพของสุลต่านเมเหม็ดที่ 2 นำไปสู่การสิ้นสุดของจักรวรรดิไบแซนไทน์
19 ตุลาคม - การสิ้นสุดของสงครามร้อยปีระหว่างฝรั่งเศสกับอังกฤษที่กินเวลากว่า 116 ปี